ಮಹಾ ಸರ್ಕಾರ ಪತನಕ್ಕೆ ಟೈಂ ಬಾಂಬ್..? ಫಡ್ನವಿಸ್ ಭೇಟಿ ಹಿಂದಿದೆಯಾ ಗೋಕಾಕ್ ಸಾಹುಕಾರನ ಪ್ಲಾನ್..? ಬೆಳಗಾವಿ: ಕರ್ನಾಟಕದಲ್ಲಿ ಅಧಿಕಾರದಲ್ಲಿದ್ದ ಕಾಂಗ್ರೆಸ್ಜೆಡಿಎಸ್ ದೋಸ್ತಿ ಸರ್ಕಾರ ಕೆಡವಿ ಬಿ.ಎಸ್ ಯಡಿಯೂರಪ್ಪ ನೇತೃತ್ವದ ಬಿಜೆಪಿ ಸರ್ಕಾರ ಬರಲು ಕಾರಣರಾದ ಬೆಳಗಾವಿಯ ಸಾಹುಕಾರ ಸಚಿವ ರಮೇಶ್ ಜಾರಕಿಹೊಳಿ, ಮಹಾರಾಷ್ಟ್ರದಲ್ಲೂ ಕರಾಮತ್ತು ತೋರಿಸಲು ಮುಂದಾಗಿದ್ದಾರಾ ಎಂಬ ಮಾತುಗಳು ಬೆಳಗಾವಿಯ ರಾಜಕೀಯ ಪಡಸಾಲೆಯಲ್ಲಿ ಕೇಳಿ ಬರುತ್ತಿದೆ. ಇದಕ್ಕೆ ಪುಷ್ಠಿ ನೀಡುವಂತೆ ಒಂದೇ ತಿಂಗಳಲ್ಲಿ ಎರಡನೇ ಬಾರಿಗೆ ಮಹಾರಾಷ್ಟ್ರದ ಬಿಜೆಪಿಯ ಮಾಜಿ ಮುಖ್ಯಮಂತ್ರಿ ದೇವೇಂದ್ರ ಫಡ್ನವಿಸ್ ಅವರನ್ನು ರಾಜ್ಯದ ಜಲಸಂಪನ್ಮೂಲ ಸಚಿವ ರಮೇಶ್ ಜಾರಕಿಹೊಳಿ ಭೇಟಿ ಮಾಡಿ ಮಾತುಕತೆ ನಡೆಸಿದ್ದಾರೆ. ಈ ಬಗ್ಗೆ ಪ್ರತಿಕ್ರಿಯೆ ಕೇಳಿದರೆ ಏನೂ ಇಲ್ಲ, ಏನೂ ಇಲ್ಲ ಎನ್ನುತ್ತಿರುವ ರಮೇಶ್ ಜಾರಕಿಹೊಳಿ ಭೇಟಿಯ ಹಿಂದೆ ಮಹಾರಾಷ್ಟ್ರದ ಅಘಾಡಿ ಸರ್ಕಾರದ ಪತನಕ್ಕೆ ಟೈಂಬಾಂಬ್ ಫಿಕ್ಸ್ ಮಾಡಲು ನಡೆಯುತ್ತಿದೆಯಾ ರಾಜಕೀಯ ಲೆಕ್ಕಾಚಾರ ಎನ್ನಲಾಗಿದೆ. ಈ ಹಿಂದೆಯೂ ಸಹ ದೇವೆಂದ್ರ ಫಡ್ನವೀಸ್ ಭೇಟಿ ಮಾಡಿದ್ದ ರಮೇಶ್ ಜಾರಕಿಹೊಳಿ, ಗುರುವಾರ ಸಹ ತುರ್ತು ಕರೆಯ ಮೇರೆಗೆ ಮುಂಬೈಗೆ ತೆರಳಿ ದೇವೆಂದ್ರ ಫಡ್ನವೀಸ್ ಜತೆ 1 ಗಂಟೆ ಕಾಲ ಚರ್ಚೆ ನಡೆಸಿದ್ದಾರೆ. ದೇವೆಂದ್ರ ಫಡ್ನವೀಸ್ ಮಧ್ಯಸ್ಥಿಕೆಯಲ್ಲೆ ಬಿಜೆಪಿ ಸೇರಿದ್ದ ರಮೇಶ್ ಜಾರಕಿಹೊಳಿ, ಮಹಾರಾಷ್ಟ್ರದ ಶಿವಸೇನೆ, ಎನ್ಸಿಪಿ ಹಾಗೂ ಕಾಂಗ್ರೆಸ್ ದೋಸ್ತಿ ಸರ್ಕಾರ ಪತನಕ್ಕೆ ಟೈಂ ಬಾಂಬ್ ಫಿಕ್ಸ್ ಮಾಡಲು ರೆಡಿಯಾದ್ರಾ ಎಂಬ ಪ್ರಶ್ನೆಗಳು ಎದ್ದಿವೆ. ಕರ್ನಾಟಕದಲ್ಲಿ ದೋಸ್ತಿ ಸರ್ಕಾರ ಪತನಗೊಳಿಸಿದಂತೆ ಮಹಾರಾಷ್ಟ್ರದ ಅಘಾಡಿ ಸರ್ಕಾರವನ್ನು ಬೀಳಿಸುವ ಶಕ್ತಿ ಬೆಳಗಾವಿಯ ಸಾಹುಕಾರನಿಗೆ ಇದೆಯಾ, ತೆರೆಮರೆಯಲ್ಲಿ ಸರ್ಕಾರ ಪತನಕ್ಕೆ ಕಸರತ್ತು ನಡೆಯುತ್ತಿದೆಯಾ ಎಂಬ ಪ್ರಶ್ನೆಗಳು ರಾಜಕೀಯ ವಲಯದಲ್ಲಿ ಹರಿದಾಡುತ್ತಿವೆ. ಸೀನಿಯರ್ ಕಂಟೆಂಟ್ ಎಡಿಟರ್ ಕನ್ನಡಿಗರ ಮನೆ ಮಾತಾಗುತ್ತಿರುವ ಸಾಕ್ಷಾ ಟಿವಿ ಸೀನಿಯರ್ ಕಂಟೆಂಟ್ ಎಡಿಟರ್. ಕಳೆದ 18 ವರ್ಷಗಳಿಂದ ಪತ್ರಿಕೋದ್ಯಮದಲ್ಲಿ ಸೇವೆ ಸಲ್ಲಿಸುತ್ತಾ ಬಂದಿದ್ದೇನೆ. ಶಿವಮೊಗ್ಗ ಜಿಲ್ಲೆ ಸಾಗರ ತಾಲೂಕಿನ ಹಿರೇಹಾರಕ ಎಂಬ ಕುಗ್ರಾಮದಿಂದ ಬಂದ ನನ್ನ ಪ್ರಾಥಮಿಕ ಶಿಕ್ಷಣ ಹುಟ್ಟೂರು ಹಿರೇಹಾರಕದಿಂದ ಪ್ರಾರಂಭವಾಗಿ ಗೌತಮಪುರದಲ್ಲಿ ಹೈಸ್ಕೂಲ್, ಸಾಗರದಲ್ಲಿ ಪಿಯುಸಿ, ಪದವಿ ಹಾಗೂ ಶಂಕರಘಟ್ಟದ ಕುವೆಂಪು ವಿವಿಯಲ್ಲಿ ಕನ್ನಡ ಎಂ.ಎ ಮುಗಿಸಿದೆ. ಪತ್ರಿಕೋದ್ಯಮದತ್ತ ಒಲವು ಹೆಚ್ಚಾದ ಕಾರಣ ಭಾರತೀಯ ವಿದ್ಯಾಭವನದಲ್ಲಿ ಡಿಪ್ಲೋಮಾ ಪಡೆದು ಓರಿಯಂಟಲ್ ವಾರ್ತಾ ಸಂಸ್ಥೆ ಮೂಲಕ ನನ್ನ ಪತ್ರಿಕೋದ್ಯಮದ ಜರ್ನಿ ಆರಂಭವಾಯಿತು. ಸೂರ್ಯೋದಯ ದಿನಪತ್ರಿಕೆ ನನ್ನ ವೃತ್ತಿ ಜೀವನಕ್ಕೆ ಸರಿಯಾದ ದಿಕ್ಕು ನೀಡಿತು. ರಿಪೋರ್ಟರ್ ಆಗಿ, ಕಾಪಿ ಎಡಿಟರ್ ಆಗಿ ಸೂರ್ಯೋದಯ ನನ್ನ ಬದುಕಿಗೆ ಹೊಸ ತಿರುವು ಕೊಟ್ಟಿತು. ನಂತರ ಹೊಸದಿಂಗತದಲ್ಲಿ ಕೆಲ ಕಾಲ ವರದಿಗಾರನಾಗಿ, ನಂತರ ಉದಯ ಟಿ.ವಿ ಮೂಲಕ ಮಾಧ್ಯಮ ಕ್ಷೇತ್ರಕ್ಕೆ ಪಾದಾರ್ಪಣೆ ಮಾಡಿದೆ. ಉದಯ ಟಿವಿ, ಜನಶ್ರೀ ನ್ಯೂಸ್, ಸುವರ್ಣನ್ಯೂಸ್, ಸುದ್ದಿಟಿವಿ, ಟಿವಿ1, ಸಮಯನ್ಯೂಸ್ನಲ್ಲಿ ಇನ್ಪುಟ್ ವಿಭಾಗದಲ್ಲಿ ಸುಮಾರು 10 ವರ್ಷಕ್ಕೂ ಹೆಚ್ಚು ಕಾಲ ಕೆಲಸ ಮಾಡಿದ್ದೇನೆ. ಪ್ರಸ್ತುತ ಸಾಕ್ಷಾ ಟಿವಿಯ ಸೀನಿಯರ್ ಕಂಟೆಂಟ್ ಎಡಿಟರ್ ಆಗಿ ಅಪ್ಡೇಟ್ ನ್ಯೂಸ್, ಸ್ಟೇಟ್ ನ್ಯೂಸ್ ಬರೆಯುತ್ತಿದ್ದೇನೆ.